Zentropa skal hjælpe Nordjyllands Kunstmuseum med at give de besøgende en ny oplevelse af kunsten. Blandt andet ved at gøre den interaktiv. - Udfordringen er stor, da det skal kunne vælges til og fra, så det ikke forstyrrer de gæster, der vil opleve kunsten i sin traditionelle form, forklarer Lars Ulrich Hansen, kommunikationsmedarbejder ved Nordjyllands Kunstmuseum. Det er hensigten at det unikke samarbejde, skal føre til ny viden for hvordan kunst kan opleves. Netop fordi samarbejdet er unikt, er det også forbundet med en vis usikkerhed. - Om det kan lade sig gøre, at to så forskellige partnere kan samarbejde, vil kun tiden vise, forklarer Lars Ulrich Hansen

Opsummering:
Nordjyllands  Kunstmuseum og Zentropa Interactive indgår samarbejde med henblik på at formidle kunst på nye måder.